1532-ben a Kőszeg ostromából visszatérő törökök elpusztították a települést, lakói többségét megölték vagy elhurcolták. 1643-ban és 1761-ben egy-egy tűzvészben a mezőváros nagy része leégett, elveszett a templomi anyakönyv és a városi tanács regisztere is. II. József közigazgatási reformja során megállapították az egyházközség mai határait, a császár megerősítette a vásártartási jogokat és esperesi székhellyé tette a mezővárost. A városképet meghatározó templom 1898-1902 között épült a korábbi barokk épület helyén.